Source: http://docplayer.cz/35887706-Statut-rady-skoly-pri-materskej-skole-v-ciferi.html
Timestamp: 2018-12-18 11:39:43+00:00
Document Index: 12358188

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'Čl. 8', 'Čl.9', 'Čl.10']

ŠTATÚT RADY ŠKOLY PRI MATERSKEJ ŠKOLE V CÍFERI - PDF
Download "ŠTATÚT RADY ŠKOLY PRI MATERSKEJ ŠKOLE V CÍFERI"
1 ŠTATÚT RADY ŠKOLY PRI MATERSKEJ ŠKOLE V CÍFERI V súlade so zákonom NR SR č.596/2003 Z. z. o štátnej správe v školstve a školskej samospráve a o zmene a doplnení niektorých zákonov a v súlade s ustanovením 9 ods.1 Vyhlášky Ministerstva školstva SR č.291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení, sa vydáva tento štatút rady školy. Čl. 1 Základné ustanovenie (1) Rada školy sa zriaďuje pri Materskej škole v Cíferi, Nám. A. Hlinku 32 (2) Sídlo rady školy je zhodné so sídlom školy pri ktorom je zriadená. Čl. 2 Pôsobnosť a poslanie rady školy (1) Rada školy je zriadená podľa 24 zákona NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov, vyhlášky Ministerstva školstva Slovenskej republiky č.291/2004 Z.z.,ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorom je zriadená. (2) Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní funkciu verejnej kontroly, posudzuje a vyjadruje sa k činnosti školy, orgánov miestnej štátnej správy a orgánov obce z pohľadu školskej problematiky.
2 Čl. 3 Činnosť rady školy (1) Rada školy ako iniciatívny a poradný orgán koná a vyjadruje sa ku skutočnostiam vymedzeným zákonom NR SR č.596/2003 Z. z. o štátnej správe v školstve a školskej samospráve v nasledovných veciach. (2) Rada školy: a) uskutočňuje výberové konanie na vymenovanie riaditeľa podľa 4, b) navrhuje na základe výberového konania kandidáta na vymenovanie do funkcie riaditeľa školy, c) predkladá návrh na odvolanie riaditeľa školy alebo sa vyjadruje k návrhu na odvolanie riaditeľa školy, návrh na odvolanie riaditeľa predkladá vždy s odôvodnením, d) vyjadruje sa ku koncepčným zámerom rozvoja školy, k návrhu na zrušenie školy a ku skutočnostiam uvedeným v 3 ods. 8 pís. b) až d) a 5 ods. 7 : 1. k návrhu na počty prijímaných žiakov, 2. k informáciám o pedagogicko organizačnom a materiálnom zabezpečení výchovno-vzdelávacieho procesu, 3. k správe o výchovno vzdelávacích výsledkoch školy, 4. k návrhu rozpočtu, 5. k návrhu na vykonávanie podnikateľskej činnosti školy, 6. k správe o výsledkoch hospodárenia školy. (3) Rada školy vo výberovom konaní na funkciu riaditeľa školy a) posúdi predložené podklady jednotlivých uchádzačov a tajným hlasovaním určí víťaza výberového konania, na platné uznesenie vo veci vymenovania alebo odvolania riaditeľa školy je potrebný nadpolovičný počet hlasov všetkých jej členov. b) odovzdá bezodkladne výsledky výberového konania zriaďovateľovi školy; zoznam kandidátov a návrh na kandidáta na vymenovanie za riaditeľa školy, podpísaný predsedom rady školy.
3 Čl. 4 Zloženie rady školy. (1) Rada školy má 11 členov. (2) Členmi rady školy sú štyria zvolení zástupcovia rodičov, dvaja zvolení zástupcovia pedagogických zamestnancov, jeden zvolený zástupca nepedagogických zamestnancov, dvaja delegovaní zástupcovia zriaďovateľa, dvaja delegovaní zástupcovia obce, v ktorej má škola sídlo Čl. 5 Spôsob voľby členov rady školy (1) Voľba zástupcov rodičov do rady školy sa uskutočňuje tajným hlasovaním rodičov detí navštevujúcich materskú školu. (a) V prípade zániku členstva v Rade školy z dôvodov podľa ods.7 pís.(b) a (e) článku 5 Štatútu Rady školy pri MŠ v Cíferi, Rada školy doplní člena, ktorý získal vo voľbách druhý najvyšší počet hlasov, alebo umožní Rade rodičov pri MŠ v Cíferi kooptovať člena z radov rodičov do ukončenia funkčného obdobia Rady školy. (b) Návrhy na nomináciu člena do Rady školy môže podať zákonný zástupca, ktorého dieťa navštevuje Materskú školu Cífer. (c) Návrhy na nomináciu je možné uskutočniť spôsobmi: 1. písomne na tlačive: Návrh kandidáta do Rady školy pri MŠ Cífer ( viď príloha č.1). Písomný návrh je potrebné doručiť ktorémukoľvek členovi Rady školy najneskôr tri dni pred stanoveným termínom volieb do Rady školy pri MŠ Cífer, 2. elektronicky na predsedu (alebo podpredsedu) Rady školy pri MŠ Cífer. (2) Voľba zástupcov pedagogických zamestnancov do rady školy sa uskutočňuje tajným hlasovaním pedagogických zamestnancov školy.
4 (3) Voľba zástupcov nepedagogických zamestnancov do rady školy sa uskutočňuje tajným hlasovaním nepedagogických zamestnancov školy. (4) Členovia rady školy sú volení na štvorročné funkčné obdobie. Členom rady môže byť iba fyzická osoba, ktorá je spôsobilá na právne úkony a je bezúhonná. (6) Spôsob voľby členov rady školy je v súlade s 1 Vyhlášky Ministerstva školstva SR č.291/2004 Z.z.,ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení (7) Členstvo v rade školy zaniká: a) uplynutím funkčného obdobia orgánu školskej samosprávy, b) vzdaním sa členstva, c) ak člen rady školy vyhrá výberové konanie na miesto riaditeľa školy, alebo jeho zástupcu, d) ak zástupca pedagogických, alebo nepedagogických zamestnancov prestane byť zamestnancom školy, e) ak dieťa zvoleného zástupcu rodičov prestane byť žiakom školy, f) odvolaním zvoleného člena podľa 25 ods. 5 a 6 zákona 596/2003 Z.z., h) odvolaním člena, ktorý je zástupcom obecného zastupiteľstva, samosprávneho kraja, krajského šk. úradu, iných právnických osôb a fyzických osôb podieľajúcich sa na výchove a vzdelávaní, ktorí boli do rady školy delegovaní, i) obmedzením, alebo pozbavením člena spôsobilosti na právne úkony, j) smrťou člena alebo vyhlásením za mŕtveho. V prípade zániku členstva pred uplynutím funkčného obdobia rady školy je predseda povinný do 30 dní iniciovať voľbu náhradného člena. V prípade rovnosti hlasov volených členov vo výsledkoch volieb sa voľba opakuje, ale len s kandidátmi s rovnakým počtom hlasov. Čl. 6 Pravidlá rokovania rady školy (1) Rada školy na svojom prvom zasadnutí volí zo svojich členov predsedu rady školy, podpredsedu rady školy a zapisovateľa. (2) Predsedu a podpredsedu rady školy volia členovia rady školy nadpolovičnou väčšinou hlasov prítomných členov rady školy.
5 (3) Predsedu rady školy rada školy odvolá, ak: a) bol právoplatne odsúdený za úmyselný trestný čin, b) o to sám požiada. (4) Predsedu rady školy môže rada školy odvolať, ak: a) nie je schopný podľa lekárskeho posudku zo zdravotných dôvodov vykonávať túto funkciu dlhšie ako šesť mesiacov, b) koná v rozpore s ustanoveniami zákona 596/2003 Z.z. alebo štatútom rady školy. (5) Rada školy je uznášania schopná ( okrem Článku 3, ods. 3), ak je na jej zasadnutí prítomná nadpolovičná väčšina jej členov. (6) Na platné uznesenie rady školy ( okrem Článku 3, ods. 3) je potrebný nadpolovičný počet hlasov prítomných členov. (7) Rada školy sa schádza podľa potreby, najmenej však štyrikrát ročne. (8) Nová rada školy musí byť zvolená najneskôr do desiatich dní pred skončením funkčného obdobia rady školy. (9) Zasadnutie orgánu školskej samosprávy je verejné ak orgán školskej samosprávy dvojtretinovou väčšinou hlasov všetkých členov nerozhodne inak. (10) Zmeny v štatúte rady školy je možné vykonať formou dodatku na zasadnutí rady školy, na odsúhlasenie ktorého je potrebný 2/3 počet hlasov všetkých členov rady školy. (1) Člen má právo: Čl. 7 Práva a povinnosti člena rady školy. a) voliť a byť volený, b) navrhovať kandidátov na funkciu predsedu rady školy, c) byť informovaný o všetkých skutočnostiach, ktoré sú predmetom rokovania rady školy a slobodne sa k nim vyjadrovať, d) hlasovať ku všetkým uzneseniam rady školy, e) predkladať na rokovanie rady školy vlastné námety prípadne materiály. (2) Člen rady školy je povinný sa zúčastňovať jej zasadnutí. Neúčasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena rady školy podľa tohto štatútu.
6 (3) Člen rady školy je povinný zabezpečiť ochranu osobných údajov chránených všeobecne záväznými právnymi predpismi. Čl. 8 Povinnosti predsedu rady školy. (1) Predseda rady školy je štatutárnym orgánom, ktorý riadi činnosť rady školy a koná v jej mene. Rozhoduje o všetkých záležitostiach rady školy, ak nie sú zákonom, štatútom vyhradené do pôsobnosti iných orgánov. (2) Za predsedu rady školy môže byť zvolená fyzická osoba, ktorá je spôsobilá na právne úkony a je bezúhonná. (3) Predseda rady školy predloží na najbližšom zasadaní návrh štatútu rady školy na schválenie. (4) Predseda rady školy zvoláva, pripravuje a riadi schôdze rady školy. (5) Predseda rady školy zvolá radu školy najneskôr do 15 dní, ak o to požiada tretina členov rady školy alebo riaditeľ školy alebo zriaďovateľ školy. Ak tak neurobí, radu školy zvolá a predsedá jej podpredseda. (5) Uznesenie rady školy alebo štatút, môže obmedziť právo predsedu rady školy konať v jej mene ; toto obmedzenie však nie je účinné voči tretím osobám, ak tieto osoby o tejto skutočnosti nevedeli, alebo nemohli vedieť. (6) Predseda rady školy vypracuje výročnú správu v termíne určenom radou školy, najneskôr do 31. marca. (7) Výročná správa obsahuje: a) prehľad činností vykonávaných v kalendárnom roku s uvedením vzťahu k účelu založenia rady školy, b) ročnú účtovnú závierku a zhodnotenie základných údajov v nej obsiahnutých, c) prehľad o peňažných príjmoch a výdavkoch, e) zmeny a nové zloženie rady školy, ku ktorým došlo v priebehu roka, h) ďalšie údaje určené radou školy. (8) Výročná správa je pre verejnosť prístupná v sídle rady školy.
7 Čl.9 Vzťahy rady školy k orgánom miestnej štátnej správy (1) Predseda rady školy informuje riaditeľa školy o pláne zasadnutí na príslušný kalendárny rok. (2) Riaditeľ školy v súlade s plánom zasadaní predkladá rade školy príslušné materiály a to spravidla v písomnej forme a v požadovanom množstve: a) návrh na počet prijatých detí do MŠ v Cíferi, b) návrh rozpočtu školy, c) správu o výchovno-vzdelávacej činnosti a jej výsledkoch, d) správu o výsledkoch hospodárenia školy, e) koncepčný zámer rozvoja školy, f) informáciu o pedagogicko-organizačnom a materiálno-technickom zabezpečení výchovno-vzdelávacieho procesu. (3) Návrh na vymenovanie riaditeľa podáva rada školy na základe výberového konania najneskôr do dvoch mesiacov od jeho vyhlásenia zriaďovateľovi školy Obec Cífer. Čl.10 Záverečné ustanovenia Finančné zabezpečenie rady školy (1) Rada školy zabezpečuje svoju činnosť v súlade s 10 Vyhlášky Ministerstva školstva SR č.291/2004 Z. z, ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení. (2) Rada školy nemá vlastný majetok. Tento štatút bol prerokovaný a schválený na zasadaní rady školy dňa a od tohto dňa nadobúda účinnosť. Ruší sa Štatút Rady školy pri MŠ v Cíferi zo dňa V Cíferi Mgr. Mihaliková Lucia predseda Rady školy